UĢA OLTES UN MORTENA TRAVIKA FILMA “ATBRĪVOŠANAS DIENA” 
MĀCĪBU PALĪGMATERIĀLI SKOLOTĀJIEM

Auditorija: 7. - 9. klase
Mācību priekšmeti: mūzika, politika un tiesības, vēsture, sociālās zinības, kultūra un māksla

Saturs:
1. Filmas “Atbrīvošanas diena” saturs un stilistika;
2. Uzdevumi;
3. Tēmas diskusijai klasē.

1. FILMAS “ATBRĪVOŠANAS DIENA” SATURS UN STILISTIKA

Visizolētākajā valstī pasaulē Ziemeļkorejā, kur visu kontrolē sistēma, 2015. gada augustā notika kaut kas vēl nebijis. Tur ieradās skandaloza rokgrupa no Rietumiem. Par pārsteigumu visai pasaulei bijušās Dienvidslāvijas kulta grupa “Laibach” kļūst par pirmo ārzemju rokmūziķu apvienību, kas jebkad koncertējusi Ziemeļkorejā. Tas bija iespējams, pateicoties filmas režisora, sena grupas fana un aktīva kultūras diplomāta šķietami utopiskajām ambīcijām. Sastopoties ar stingru ideoloģiju un kultūru atšķirībām, "Laibach" mūziķiem caur cenzūras adatas aci jāizvelk savas dziesmas, lai izpildītu tās tādas auditorijas priekšā, kas vēl nekad nav dzirdējusi rokmūziku. Tikmēr uz robežas starp divām Korejām tiek uzstādīti propagandas skaļruņi, ieskandinot kara draudus.
	Koncerta formālais iemesls bija Ziemeļkorejas Atbrīvošanas diena – 70 gadi kopš 1945. gada uzvaras pār japāņu imperiālistiem. Latvijas un Norvēģijas filmēšanas grupai tika dota nebijusi iespēja doties līdzi mūziķu apvienībai un sekot vēsturiska koncerta sagatavošanas procesam valstī, kurā valda visstingrākā cenzūra.
	Šī muzikālā filma jeb rokumentālā filma, kā to dēvē tās veidotāji, ir stāsts par mūzikas jaudu dzēst politiskās, ideoloģiskās, etniskās un jebkuras citas atšķirības. Tomēr katra skatītaja ziņā ir izdarīt secinājumus, vai neparastajā vieskoncertā tas izdevās vai nē?




2. UZDEVUMI

1. UZDEVUMS. Aptauja

Laiks: apm. 15 min
Saistītie mācību priekšmeti: vizuālā māksla, mūzika, sociālās zinības, kultūra un māksla, vēsture, angļu valoda
Atslēgvārdi:  mūzika, kino, ģeopolitika, vēsture, sabiedrība

1. Režisors Mortens Troviks filmā saka, ka Ziemeļkorejā viesojas _______.
a) 1. reizi
b) 7. reizi
c) 15. reizi

2. Rokgrupa Laibach ir no ________.
a) Norvēģijas
b) Slovēnijas
c) Čehijas

3. Pabeidziet režisora Mortena Trovika citātu “"Mani neinteresē miers. Mani interesē patiesība, un reizēm patiesība noved nevis pie miera, bet pie ____________."
a) pārmaiņām
b) kara
c) uzvaras

4. Koreja agrāk bija vienota valsts, kas 1948. gadā sadalījās divās teritorijās. Kādi ir to saīsinātie nosaukumi? 
a) Rietumkoreja un Ziemeļkoreja
b) Dienvidkoreja un Ziemeļkoreja
c) Austrumkoreja un Ziemeļkoreja

5. Ziemeļkorejas Kultūru attiecību komitejas direktors Riu kungs grupas Laibach un filmēšanas komandas sagaidīšanas uzrunā saka: “Laibach ir _______ rokgrupa”.
a) slavena
b) drausmīga
c) lieliska

6. Fotosesijas laikā grupas Laibach vokālistam Milanam Ziemeļkorejas pārstāvis lūdz noņemt _________
a) saulesbrilles
b) kaklasaiti
c) galvassegu

7. Ziemeļkorejas cenzūras birojs, noskatoties Laibach priekšnesuma mēģinājumu, ________.
a) uzslavēja visu radošo komandu
b) atcēla koncertu
c) lika veikt izmaiņas


2. UZDEVUMS. Radošās iztēles darbs

Laiks: apm. 20 min. klasē vai mājas darbs un 15 min. prezentācija
Saistītie mācību priekšmeti: vizuālā māksla, mūzika, kultūra un māksla, angļu valoda
Atslēgvārdi:  mūzika, kino, audiovizuālā māksla

Filmā tiek minēts un daļēji demonstrēts Mortena Travika režisētais mūzikas video grupas Laibach dziesmai “The Whistleblowers”, kas filmēts Latvijā. Noklausieties dziesmu un iztēlojieties savu video versiju šīs dziesmas vizualizācijai. Izklāstiet klasesbiedriem savu mūzikas video scenārija ideju. Uzdevums var būt arī mājas darbs, kura laikā tiek sagatavoti  uzskates materiāli, noskaņas kolāžas un kadru plāns, kas vēlāk tiek prezentēts klasē.


3. TĒMAS DISKUSIJAI KLASĒ

1) Mūzikas kā mākslas ietekme un cilvēku un sabiedrību

Laiks: apm. 35 min.
Saistītie mācību priekšmeti: mūzika, vizuālā māksla, sociālās zinības, kultūra un māksla, angļu valoda
Atslēgvārdi:  mūzika, kino, ģeopolitika, vēsture, sabiedrība

Jautājumi diskusijai:
a) Jūsuprāt, kas ir māksla?
b) Noskatoties filmu, kāda, jūsuprāt, ir iespējamā režisora Mortena Trovika motivācija?
c) Vai mūzika spēj mainīt un ietekmēt cilvēkus?
d) Vai mūzika būtu jācenzē? Kāpēc?
f) Kādu mūziku jūs klausāties un kā jūs vērtējat citus mūzikas stilus un žanrus?
g) Jūsuprāt, kas veido cilvēka muzikālo gaumi? Vai iesēpjams objektīvi definēt labu un sliktu (muzikālo) gaumi?

2) Pilsoniskā un individuālā brīvība
Laiks: apm. 20 min.
Saistītie mācību priekšmeti: mūzika, vizuālā māksla, sociālās zinības, kultūra un māksla, angļu valoda
Atslēgvārdi: sabiedrība, politika, vēsture

Jautājumi diskusijai:
a) Kādas pilsoniskās un individuālās brīvības nav pieejamas tādā totalitārā režīmā kā Ziemeļkorejā, salīdzinot ar Latviju kā demokrātisku valsti?
b) Filmā tiešā un netiešā veidā daudz tiek runāts par brīvību. Ko jūs saprotat ar jēdzienu “brīvība”? Vai ir iespējama absolūta brīvība?





PAPILDU INFORMATĪVIE MATERIĀLI PAR FILMU: 
Kristīnes Matīsas recenzija par filmu https://www.diena.lv/raksts/kd/recenzijas/filmas-_atbrivosanas-diena_-recenzija.-ergli-nebrive-nevairojas-14168629

Gustava Terzena saruna ar režisoru Mortenu Traviku https://www.kinoraksti.lv/sarunas/rokenrols-ar-ziemelkoreju-278 

Sonoras Brokas recenzija par filmu https://www.kinoraksti.lv/domas/recenzija/emilija-atminas-par-nenotikuso-sapnis-par-aizgajuso-870 
